
PARLAMENTUL  ROMÂNIEI
CAMERA DEPUTAŢILOR

	     COMISIA JURIDICĂ,  DE 
 DISCIPLINĂ  ŞI IMUNITĂŢI
	                  Bucureşti, 8 mai 2007
                  Nr. PL-x  94/2007


RAPORT  SUPLIMENTAR
asupra proiectului de lege pentru completarea art.53 din Legea nr. 24/2000 privind  normele de tehnică legislativă pentru elaborarea actelor normative, republicată
       În conformitate cu prevederile art. 95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu  proiectul de lege pentru completarea art.53 din  Legea nr. 24/2000 privind normele de tehnică legislativă pentru elaborarea  actelor normative, republicată, trimis cu  nr. PL-x 94  din 28 februarie  2007  şi  înregistrat cu nr. 196 din  1 martie 2007, iniţiat de doamna deputat Minodora Cliveti şi doamna deputat Mirela Adomnicăi.

                     Senatul, în calitate de primă Cameră sesizată, a dezbătut şi adoptat acest proiect de lege în şedinţa din 22 februarie 2007.
                    Potrivit prevederilor art. 75 din Constituţia României, republicată, şi ale art. 92 alin.(9)  pct.1  din             Regulamentul Camerei Deputaţilor, republicat, Camera Deputaţilor  este  Cameră decizională. 

       Consiliul Legislativ a avizat favorabil  propunerea legislativă iniţială, cu unele observaţii şi propuneri, conform avizului nr.1353 /11.11.2006.
              Guvernul, prin punctul de vedere transmis cu adresa nr.3330/31.10.2006, nu susţine adoptarea iniţiativei legislative în forma iniţială.     
                  Acest proiect de lege are ca obiect de reglementare completarea art.53 din Legea nr.24/2000 privind normele de tehnică legislativă pentru elaborarea actelor normative, republicată, cu  prevederi potrivit cărora, în cazul în care pentru punerea în aplicare a unui act normativ sunt prevăzute norme de aplicare, în cuprinsul acestuia să se stabilească aceeaşi dată de intrare în vigoare cu cea a măsurilor de aplicare, precum şi cu o normă conform căreia dispoziţia de republicare este obligatorie în cazul actelor normative de modificare şi/sau completare. 
                  În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din data de 11 aprilie 2007. La lucrările Comisiei a participat, din partea iniţiatorilor, doamna deputat Mirela Adomnicăi. În timpul dezbaterilor, la proiectul de lege au fost formulate amendamente de către membrii Comisiei. 
                 În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului  de lege pentru completarea art.53 din  Legea nr. 24/2000 privind normele de tehnică  legislativă pentru elaborarea  actelor normative, republicată, cu amendamentele admise prezentate în anexa la raport.

      Plenul Camerei Deputaţilor, în şedinţa din 17 aprilie 2007, a hotărât, în temeiul art. 70 din Regulamentul Camerei Deputaţilor, republicat, retrimiterea proiectului de lege susmenţionat la comisia sesizată în fond, în vederea reexaminării şi  întocmirii unui  raport suplimentar.

      Comisia juridică, de disciplină şi imunităţi  a reluat examinarea acestui proiect de lege în şedinţa din 8 mai 2007. În timpul dezbaterilor s-au formulat amendamente la textul alin.(11) al art.53, în sensul celor solicitate la şedinţa de plen a Camerei Deputaţilor.  La dezbateri a participat, în calitate de invitat, doamna  Katalin Kibedi, secretar de stat la Ministerul Justiţiei.

      La lucrări au fost prezenţi 16 deputaţi, din totalul de 27 membrii ai Comisiei juridice, de disciplină şi imunităţi. 
În urma reexaminării,  membrii  comisiei au hotărât, cu unanimitate de voturi, să propună Camerei Deputaţilor, adoptarea  proiectului  de lege pentru completarea art.53 din  Legea nr. 24/2000 privind normele de tehnică  legislativă pentru elaborarea  actelor normative, republicată,  cu amendamentele admise  redate în Anexa la prezentul raport suplimentar. 

 În raport cu obiectul şi conţinutul reglementării, proiectul de lege  face parte din categoria legilor ordinare.
                                    PREŞEDINTE,                                            SECRETAR,
                                    Sergiu ANDON                                            George BĂEŞU
      Consilier, C. Păduroiu
                                                                                                                                                                                             ANEXA  

AMENDAMENTE  ADMISE
 la  proiectul de lege pentru  completarea art.53 din Legea nr. 24/2000 privind  normele de tehnică legislativă pentru elaborarea actelor normative, republicată
                                                                                                                                                                                              PL-x 94/2007
	Nr. crt.
	Text adoptat de Senat
	Text propus de comisie

(autorul amendamentului)
	Motivare

	1.
	Lege pentru completarea art.53 din Legea nr. 24/2000 privind normele de tehnică legislativă pentru elaborarea actelor normative, republicată


	       Nemodificat
	

	2.
	Art. I. –La art.53 din Legea nr.24/2000 privind normele de tehnică legislativă pentru elaborarea actelor normative, republicată în Monitorul Oficial al României, Partea I, nr.777 din 25 august 2004,  după  alineatul (1) se introduc două alienate noi, alin.(11) şi (12), cu următorul cuprins:
	Art. I. –La art.53 din Legea nr.24/2000 privind normele de tehnică legislativă pentru elaborarea actelor normative, republicată în Monitorul Oficial al României, Partea I, nr.777 din 25 august 2004,  după  alineatul (1) se introduce un nou alineat, alin.(11), cu următorul cuprins:      
    Autor: Comisia juridică, de disciplină şi imunităţi
	- ca urmare a eliminării alin. (12)

	3.
	“(11) În cazul în care, pentru punerea în aplicare a unui act normative, sunt prevăzute norme de aplicare, în cuprinsul acestuia trebuie să se prevadă aceeaşi dată de intrare în vigoare cu cea a măsurilor de aplicare.
	 “(11) În cazul în care, pentru punerea în aplicare a unui act normativ sunt prevăzute norme de aplicare, în cuprinsul acestuia se va stabili termenul de elaborare a acestora şi data intrării lor în vigoare, care să nu depăşească, de regulă, 30 de zile de la data intrării în vigoare a actului normativ.
  Autori: - doamna deputat Minodora Cliveti şi      domnul deputat Andras Levente Mate

	- pentru a se evita riscul ca între Norme şi actul de bază să existe contradicţii.



	4.
	(12) Dispoziţia de republicare este obligatorie în cazul actelor normative care au ca obiect modificări sau completări ale altor acte normative.”
	     Se elimină

    Autor: Comisia juridică, de disciplină şi imunităţi
	- dispoziţia de republicare  devine redundantă, având în vedere că printr-un act normativ de modificare şi completare a Legii nr.24/2000, adoptat  recent de Parlament, se dispune republicarea actelor normative în termen de 6 luni de la intrarea în vigoare a actului modificator, iar în cazul celor modificate sau completate prin ordonanţe ale Guvernului, după aprobarea acestora prin lege.

	5.
	Art.II.- Legea nr.24/2000 privind normele de tehnică legislativă pentru elaborarea actelor normative, republicată în Monitorul Oficial al României, Partea I, nr.777 din 25 august 2004,  cu completarea adusă prin prezenta lege, se va republica în Monitorul Oficial al României, Partea I, dându-se textelor o nouă numerotare.
	      Nemodificat


	


                                    PREŞEDINTE,                                            SECRETAR,

                                    Sergiu ANDON                                            George BĂEŞU

